cyanic-selkie/wikianc huggingface dataset:
Matična ploča
Dizajn
Tipično računar ima mikroprocesor, glavnu memoriju i ostale bitne komponente spojene na matičnu ploču. Ostale komponente kao što su vanjska pohrana, kontroleri za video prikaz i zvuk i periferni uređaji mogu se priključiti na matičnu ploču kao priključne kartice ili putem kablova.
Važna komponenta matične ploče je čipset mikroprocesora, koji pruža potporne interfejse između CPU-a i različitih sabirnica i vanjskih komponenti. Ovaj čipset u određenoj mjeri određuje i mogućnosti matične ploče.
S obzirom na veliku toplotu koju stvaraju jači CPU-ovi i komponente, moderne matične ploče gotovo uvijek uključuju hladnjake i mjesta montiranja za ventilatore kako bi raspršili suvišnu toplotu.
Formati
mini|Razni formati matičnih ploča
Matične ploče proizvode se u različitim veličinama i oblicima, od kojih su neki specifični za pojedine proizvođače računara. Matične ploče su dizajnirane da budu kompatibilne sa različitim veličinama kućišta. Većina matičnih ploča ličnih računara koristi ATX standard. Veličina matične ploče i jedinice napajanja (PSU) moraju se podudarati, iako će neke manje matične ploče iz iste porodice odgovarati i kućištima koja su predviđena za veće ploče. Na primjer, ATX kućište obično može primiti i microATX matičnu ploču. Računari danas uglavnom koriste visoko integrisane, minijaturisane i prilagođene matične ploče. To je jedan od razloga što su prenosni računari teško nadogradivi i njihova popravka jako skupa. Često zbog kvara samo jedne komponente prijenosnog računara potrebna je zamjena cijele matične ploče, koja je obično skuplja od čitave mašine.
CPU utori
CPU utor jeste utor koji je pričvršćen za printanu ploču (PCB) i koji udomljava centralnu procesorsku jedinicu (CPU). To je posebna vrsta utora sa integralnim kolom koji ima jako veliki broj kontaktnih nožica. CPU utor pruža fizičku strukturu za podršku CPU-a, podršku za hladnjak, i najvažnije, pruža električki interfejs između ploče i CPU-a. Procesorski utori na matičnoj ploči najčešće se mogu naći u većini ličnih i serverskih računara (prenosni računari često direktno integrišu procesor), posebno onih zasnovanim na Intel x86 arhitekturi.
Integrisana periferija
Uz stalno smanjenje troškova i veličinu integralnih kola, bilo je moguće integrisati sve više funkcija u samu matičnu ploču. Neki od najčešćih su:
Utori za kartice
mini|Dijagram moderne matične ploče koja podržava brojne ugrađene periferne funkcije kao i nekoliko utora za proširenje Standardna, moderna ATX matična ploča obično će imati dvije ili tri PCI-Express 16x veze za grafičku karticu, nijedan, jedan ili dva stara PCI slota za razne kartice za proširenje i jedan ili više PCI-E 1x, 4x utora. (koji je nasljednik PCI)
Neke matične ploče imaju dva ili više PCI-E 16x utora kako bi omogućili posebnu grafičku tehnologiju koja se zove SLI (za Nvidia) i Crossfire (za AMD). Omogućuju povezivanje 2 do 4 grafičke kartice.
Temperatura i pouzdanost
Studija iz 2003. utvrdila je da se neki računarski ruše i ponašaju čudno ne zbog greške u softveru ili perifernom hardveru, već zbog istrošenih kondenzatora na matičnim pločama PC-a. Pokazalo se da je to rezultat neispravne formulacije elektrolita, nazvana i kondenzatorska kuga.
Standardne matične ploče koriste elektrolitičke kondenzatore za filtriranje istosmjerne struje. Ovi kondenzatori stare brzinom koja ovisi o temperaturi, jer njihovi elektroliti na bazi vode polako isparavaju. To može dovesti do gubitka kapaciteta i naknadnih neispravnosti matične ploče zbog nestabilnosti napona. Zbog te činjenice, efikasno hlađenje sistema može produžiti životni vijek ploče i do 4 godine. Također, kvaliteta kondenzatora je jako bitna.
S druge strane, matične ploče srednjeg i visokog razreda koriste isključivo čvrste kondenzatore. Ovi kondenzatori su procijenjeni za 5.000, 10.000 ili 12.000 radnih sati na temperaturi od 105 C, produžujući predviđeni vijek trajanja u usporedbi sa standardnim čvrstim kondenzatorima.
Pokretanje sistema pomoću BIOS-a
Većina modernih matičnih ploča koristi UEFI i BIOS, pohranjen u EEPROM čipu zalemljenom za matičnu ploču za pokretanje operativnog sistema. Kad se prvi put upali računar, matična ploča i BIOS firmware testira i konfiguriše memoriju, strujne krugove i periferne uređaje. Ovaj test se zove Power-On Self Test (POST) koji testira većinu hardvera prije pokretanja operativnog sistema.
Većina savremenih matičnih ploča koristi UEFI koji je nasljednik BIOS-a.
Eva Perón
María Eva Duarte de Perón, također Eva Ibarguren, nazvana Evita ["Evalein"] (rođena 7. maja 1919. u Los Toldos; umrla 26. jula 1952. u Buenos Aires), poznatija pod nadimkom Evita, bila je druga žena argentinskog predsjednika Juana Dominga Perona i prva dama Argentine od 1946. do njene smrti, 1952.
Rođena u predgrađu Buenos Airesa, bila je peto dijete u porodici. U dobi od petnaest godina počela je putovati po Buenos Airesu i suočila se s velikim teškoćama zbog nedostatka obrazovanja i veza. Ipak, kasnije je počela dobijati uloge kao glumica u radio-dramama i sapunicama. Tadašnjeg generala, Juana Perona, upoznala je na dobrotvornoj svečanosti održanoj povodom poginulih u potresu na sjeveru zemlje. Vjenčali su se krajem oktobra 1945. godine. Ubrzo nakon objave braka, svi filmovi i serije u kojima je glumila Evita, bili su cenzurirani i zabranjeni.
Aktivno je učestvovala u sindikatima, osnovala je svoju fondaciju koja je pomogla siromašnima izgradivši na hiljade domova i škola širom Argentine. Osigurala je zdravstvenu zaštitu i za najbijednije slojeve društva te je bila veliki borac za prava žena.
Iako se vežu i brojne kontroverze na račun njenog života, prije nego što je postala prva dama Argentine, ostat će zapamćena kao jedna od najpopularnijih prvih dama (ali i najmoćnijih žena) u historiji, s velikom harizmom koju je imala među radničkom klasom, ženama i siromašnim slojevima.
Jakov I, kralj Engleske
Jakov VI i I (19. juni 1566.- 27. mart 1625.) bio je škotski kralj, te prvi engleski i irski kralj iz dinastije Stuart. Njegova vladavina u Škotskoj nije bila problematična, ali je došavši na englesko prijestolje naišao na razne poteškoće. Zbog svoje sklonosti samovlasti i dovođenju na dvor svojih miljenika, sa kojima je imao vrlo intimne odnose, a zbog čega se sumnjalo da je homoseksualac. Jakov je bio prilično nepopularan engleski vladar. Nerijetko je zanemarivao državne poslove i umjesto njima svoje vrijeme je posvećivao raznim hobijima, poput lova, a njegov dvor redovno su potresali skandali, što je zasjenjivalo Elizabetinu pažljivo konstruisanu monarhiju. Zbog svoje nesposobnosti u upravljanju financijama dolazio je tokom vladavine u sukobe sa parlamentom i stvorio temelje za građanski rat koji je nastupio tokom vladavine njegova sina Karla I. Tokom njegove vladavine vlast je bila relativno stabilna, a vjerska politika do 1605. godine tolerantna.
Bio je jedan od najintelektualnijih engleskih vladara i autor dva teološka dijela, The Trew Law of Free Monarchies i Basilikon Doron, u kojima objašnjava božansko pravo vladara. Nastavio je tolerantnu Elizabetinu politiku u nauci i umjetnosti, te poticao njihov razvoj. Zahvaljujući njegovoj sklonosti nauci za njegovo ime se veže epitet "najmudrija budala u kršćanskom svijetu".
Djetinjstvo
Jakov je bio jedino dijete škotske kraljice Marije I i njenog drugog supruga, Henrika Stuarta, vojvode od Albanija, znanog kao lord Darnley. Bio je potomak Henrika VII kao praunuk njegove kćerke Margarete kroz dvoje njene djece; njegova majka bila je kćerka Margaretinog sina, a njegov otac je bio sin Margaretine kćerke.
Rodio se 19. juna 1566 u dvorcu Edinburgh i kao jedini Marijin sin automatski je postao zakoniti nasljednik škotske krune i vojvoda od Rothesaya. Kumovi su mu bili engleska kraljica Elizabeta I i francuski kralj Karlo IX. Kuma Elizabeta je kao poklon poslala veličanstvenu zlatnu krstionicu.
Jakovljevi roditelji bili su katolici, te su se tokom Marijine vladavine suočili sa ustankom protestanatskog plemstva. Tokom ustanka Jakovljev otac, lord Darnley, udružio se sa buntovnicima i ubio Marijinog ličnog sekretara Davida Rizzia pred Marijinim očima. Ovo je bio početak kraja iznimno teškog braka Jakovljevih roditelja. Lord Darnley je ubijen 10. februara 1567. u Edinburghu, vjerovatno iz osvete zbog ubistva kraljičinog sekretara. Marija se u maju 1567. udala za Jamesa Hepburna, grofa od Bothwella, koji je bio glavni osumnjičenik za ubistvo njenog drugog supruga. Smrt zahtjevnog Henrika Mariji je trebao biti prilika za spas, ali ju je treći brak učinio krajnje nepopularnom, bez obzira na to što je i sam Bothwell bio protestant.
Jakov je od Henrika VII potekao kroz dvije linije:
Vladavina u Škotskoj
mini|lijevo|Portret naslikan [[1586. godine]]
Protestanti su u junu 1567. godine zatvorili Mariju koja više nikada nije vidjela svoga sina. Dana 24. jula 1567. godine prisilili na abdikaciju u korist Jakova, koji je u to vrijeme bio tek jednogodišnje dijete. Aktom o abdikaciji Marija je svog vanbračnog polubrata, Jamesa Stewarta, proglasila sinovim regentom.
U dobi od trinaest mjeseci, dana 29. jula 1567. godine u Stirlingu, Jakov je okrunjen kao Jakov VI. Marija Stuart je 19. maja 1568. godine bila prisiljena napustiti Škotsku i zaštitu potražiti kod svoje rodice Elizabete u Engleskoj, koja ju je, međutim, zatvorila odmah nakon što je prešla granicu.
Starateljstvo nad Jakovom povjereno je grofu i grofici od Mara, te je odgajan u duhu škotske protestantske crkve. Tokom Jakovljevog djetinjstva i mladosti Škotskom je u njegovo ime vladalo nekoliko regenata; nakon ubistva njegovog daidže na mjesto regenta je došao njegov djed, koji je također ubrzo ubijen. Za njegovo obrazovanje bio je zadužen škotski historičar i pjesnik, George Buchanan, koji je mladog kralja redovno podvrgavao batinama, ali uz kojega je Jakov stekao izvrsno obrazovanje i ljubav prema nauci.
Grb Ujedinjenog Kraljevstva
mini|desno|200px|Grb Ujedinjenog Kraljevstva
Jakov I, kralj Engleske
Vladavina u Škotskoj
Posljednji Jakovljev regent, lord Morton, ubijen je 1581. godine, te je Jakov bio prinuđen preuzeti vlast sa petnaest godina. Tokom samostalne vladavine u Škotskoj najveći izazov mu je bio ustanak katoličkog plemstva 1588. godine. On je doveo do jačanja protestantske Škotske crkve, ali i do tolerantnog odnosa prema katoličkim buntovnicima, budući da se Jakov bojao izazivanja mogućih vjerskih sukoba u susjednoj Engleskoj u kojoj je njegova kuma vodila tolerantnu vjersku politiku.
Grb Ujedinjenog Kraljevstva
Grb Ujedinjenog Kraljevstva je zvaničan grb britanskog monarha, trenutno Elizabete II. Varijante ovog grba koriste drugi članovi kraljevske porodice i britanska vlada. U Škotskoj, kraljica ima drugačiji grb, čiju varijantu koristi tamošnja vlast.
Jakov I, kralj Engleske
Odnosi sa Engleskom
Nakon osamnest godina zatvoreništva u Tower of Londonu, zbačena škotska kraljica je zbog učestvovanja u zavjeri Babington, čiji je cilj bio zbacivanje Elizabete, osuđena i 8. februara 1587. godine nestručno pogubljena odrubljivanjem glave. Jakov je nakratko prekinuo diplomatske odnose sa Engleskom, ali je kasnije izjavio da "Škotska nikada ne bi bila ujedinjena da je ona [Marija I] ostala u životu".
Grb Ujedinjenog Kraljevstva
Simbolika
Štit je podjeljen na četiri dijela, u gornjem lijevom i donjem desnom dijelu je prikaz tri lava u prolazu na crvenoj pozadini (simbol Engleske), u gornjem desnom dijelu je kraljevski grb Škotske - crveni lav na zlatnoj pozadini, okružen ljiljanovim vijencem; na donjem lijevom dijelu je harfa, simbol Irske.
Jakov I, kralj Engleske
Odnosi sa Engleskom
Sklapanjem ugovora iz Berwicka 1586. godine između Škotske i Engleske kojim su se te dvije zemlje svojim savezništvom htjele osigurati od eventualnog napada od strane katoličkih zemalja, Jakov i Elizabeta postali su saveznici. Jakov je svojoj kumi obećao vojnu pomoć, ukoliko ona bude potrebna, za vrijeme sukoba sa Španijom. Premda su zakonski, odlukom Henrika VIII, potomoci Margarete Tudor bili isključeni iz nasljedne linije kako Škoti ne bi zavladali Engleskom, Jakov je istakao svoje pravo na nasljedstvo engleske krune jer je bio Elizabetin najbliži živi rođak. Elizabeta ga, ipak, nikada nije proglasila svojim nasljednikom, bojeći se da bi ta odluka mogla ugroziti njen položaj vladara.
Grb Ujedinjenog Kraljevstva
Simbolika
Krijesta je lav koji stoji na sve četiri šape, sa imperijalnom krunom, a sam stoji na imperijalnoj kruni koja je na zlatnom, kraljevskom šljemu.
Jakov I, kralj Engleske
Brak
mini|Kraljica Ana
Grb Ujedinjenog Kraljevstva
Simbolika
Držači su krunisani lav (simbol Engleske) i jednorog, simbol Škotske. Jednorog je okovan, pošto je po legendi slobodni jednorog bio smatran izuzetno opasnom zvijeri.
Grb ispod štita nosi moto britanskih monarha "Dieu et mon droit" (Bog i moje pravo), a oko štita se nalazi moto britanskog Reda podvezice - "Honi soit qui mal y pense" (Posramljen bio onaj koji loše o tom).
Jakov I, kralj Engleske
Brak
Tokom mladosti Jakov je bio hvaljen zbog svog neinteresovanja za žene i vanbračne veze, umjesto kojih je preferirao muško društvo. Nakon Marijinog smaknuća, u Škotskoj je opao uticaj katoličkog plemstva, a položaj protestanata dodatno je ojačan Jakovljevim vjenčanjem sa Anom od Danske, mlađom kćerkom danskog kralja Fridrika II. Vjenčanje između 23-godišnjeg kralja i četrnaestogodišnje princeze održano je 23. novembra 1589. godine u Oslu, nakon što je Ana vremenskim nepogodama bila spriječena da doplovi u Škotsku.
Vladavina u Škotskoj, Engleskoj i Irskoj
Zadnjih godina Elizabetinog života Jakov je održavao kontakt sa njenim glavnim ministrom, Robertom cecilom, koji je pripremao Jakovljevu proklamaciju. Nekoliko sati po smrti njegove rodice i kume, kraljice Elizabete I, u rano jutro 24. marta 1603. godine, sastalo se kraljevsko vijeće koje je trebalo odlučiti ko će naslijediti englesku krunu i proglasiti novog monarha. Do podneva je u Londonu objavljen Jakovljev dolazak na tron. Jakov se odmah zaputio u London, prijestolnicu svoga novog kraljevstva, gdje ga je dočekao narod zadovoljan što je proklamacija novog vadara prošla bez invazije i nemira. Jakov i njegova supruga Ana su okrunjeni za kralja i kraljicu Engleske dana 25. jula 1603. godine, u Westminsterskoj opatiji.
Uprkos tome što je u Engleskoj toplo dočekan, Jakov se u prve dvije godine svoje vladavine morao nositi sa dvije katoličke zavjere. Obje su završile neuspjehom, a njihovi začetnici protjerani su zajedno sa svim katoličkim učenjacima, ali se generalna tolerancija prema katolicima nastavila.
Škotska i Engleska ostale su zasebne države kada je Jakov preuezo obje krune, ali prvi su put bile ujedinjene pod istim vladarem u personalnoj uniji. Jakov je planirao i zakonsko ujedinjenje Engleske i Škotske u jedinstvenu državnu tvorevinu koju je nazivao Velika Britanija, ali je njegova zamisao naišla na opoziciju u obje kraljevine. Bez obzira na to što su mu parlamenti odbili ostvariti zamisao, Jakov se neformalno nazivao kraljem Velike Britanije.
Sukobi sa parlamentom
mini|Portret Jakova iz [[1606. godine]]
Jakov je vladajući u Škotskoj navikao na prilično bojažljiv i poslušan škotski parlament koji nije previše uticao na Jakovljevu vlast. Engleski parlament imao je, međutim, puno veću moć nego škotski i u mnogo navrata je znao uticati na vladavinu monarha. Kako je Jakov u Škotskoj navikao na svoj apsolutistički način vladavine, neprekidno je dolazio u sukob sa engleskim parlamentom, što je dijelom i obilježilo njegovu vladavinu u Engleskoj.
Kada je Jakovu umro glavni kraljevski savjetnik 1612. godine on se sam uključio u političku borbu sa parlamentom. U to doba zbog njegove loše financijske politike kraljevska blagajna je bila prazna, pa je Jakov 1614. pozvao novoizabrani parlament da izglasa nametanje novih poreza. I ovaj parlament oglušio se na kraljeve zahtjeve i nije htio ozakoniti njegove prijedloge, pa je Jakov bio ponovno prisiljen raspustiti ga. Nakon toga Jakov je vladao bez parlamenta sedam godina.
Pitanje religije
mini|lijevo|Portret Jakova u periodu [[1603–1609]]
Čim je Jakov stupio na englesko prijestolje suočio se sa vjerskim sukobima u Engleskoj. Puritanci su peticijom od njega zahtijevali reformu Anglikanske crkve. Jakov je djelomično pristao na njihove zahtjeve tako što je autorizirao novi službeni prijevod Biblije, koja je kasnije bila poznata kao Biblija kralja Jakova iz 1611.
Godine 1605. grupa katoličkih ekstremista pod vodstvom Roberta Catesbyja urotila se protiv Jakova, te imala namjeru izazvati eksploziju u parlamentu i tako izvršiti atentat na Jakova. Zavjera je bila raskrinkana, a svi njeni učesnici smaknuti.
Odnosi sa Španijom
Već početkom svoje vladavine u Engleskoj, godine 1604. Jakov je sa Španijom sklopio Londonski sporazum kojim je završio dvadesetogodišnji rat između dviju zemalja. Kako je potkraj svoje vladavine bio suočen s težim financijskim poteškoćama, Jakov je pokušao ući u savez sa katoličkom Španijom tako što je jedinog sina i nasljednika, budućeg Karla I, pokušao oženiti kćerkom kralja Španije, vjerujući da će mu nevjestin miraz pomoći izaći iz finansijske krize. Ti planovi donijeli su mu dodatnu nepopularnost u narodu, plemstvu i protestantskim krugovima. Naime, 1623. godine, vojvoda od Buckinghama i princ Karlo otputovali su u Madrid u pokušaju da osiguraju brak između princa od Velsa i španske infante. Španski dvor je od njih tražio da se Karlo preobrati na katoličanstvo, što je odlučno odbijeno bez daljnjih pregovora, a Englezi i Škoti vijesti o neuspjehu pregovora dočekali su sa oduševljenjem.
Posljednje godine vladavine
Posljednje godine Jakovljeve vladavine protekle su u daljnjim sukobima sa parlamentom. Obilježilo ih je nekoliko događaja među kojima se naričito ističe slučaj Francisa Bacona, koji je u to doba bio ministar pravosuđa. On je bio optužen za korupciju zbog prodaje titula. Parlament koji je sa Jakovom bio u sukobu osudio je Bacona te je isti zatočen. Jakov se nije suprotstavio vjerujući da će time umiriti opoziciju. No na kraju ga je Jakov sam morao osloboditi iz zatočeništva i pomilovati.
1618. započeo je u Evropi veliki sukob između protestanata i katolika nazvan Tridesetogodišnji rat. Jakov je bio prisljen uključiti se u rat na protestantskoj strani i to stajući uz svoga zeta Fridrika (u kratkom periodu kralja Češke), a i zbog položaja Engleske kao najveće protestantske države u Evropi. Iz toga razloga je u parlamentu izbio novi spor oko većih novčanih izdvajanja radi vojne pomoći Jakovljevom zetu Fridriku. Kako je parlament uskratio Jakovu pomoć uvjetujući to napuštanjem sporazuma sa Španijom on ga je opet raspustio.
Kraljica Ana umrla je 4. marta 1619. i pokopana je u Westminsterskoj opatiji. Jakov je u starosti obolio od senilnosti, ali je ipak do svoje smrti držao poluge vlasti u svojim rukama te nije dozvoljavao rat za Španijom. Umro je u palači Theobalds 27. marta 1625. Naslijedio ga je sin Karlo.
Nasljeđe
desno|100p|Zastava personalne unije Engleske i Škotske
Kralj Jakov je dizajnirao je prvu zastavu personalne unije Engleske i Škotske, kombinirajući engleski crveni križ svetog Jurja i škotski bijeli križ svetog Andrije u jedinstvenu zastavu koja je osnova današnje zastave Ujedinjenog Kraljevstva.
Risovača
Risovača je pećina koja se nalazi na samom ulazu u Aranđelovac u središnjoj Srbiji, otprilike 17 m iznad doline rijeke Kubršnice. Jedna je od najznačajnijih arheoloških nalazišta iz paleolita u Srbiji. Njegovo otkriće potvrdilo je pretpostavljeno postojanje paleolitske kulture južno od linije Sava-Dunav i pružilo nove podatke o životu pračovjeka u Evropi.
Upravni akt
Upravni akt se u literaturi najčešće definiše kao pravni akt uprave kojim se na autoritativan način rješava konkretan slučaj. Njime organi uprave odlučuju o pravima obvezama i pravnim interesima određenog lica u upravnoj stvari primjenjujući upravni propis. Upravni akti spadaju pod pojedinačne odnosno konkretne pravne akte organa uprave.
Mansa Musa
mininail|desno|300p|Mansa Musa kako drži grumen zlata. Sa mape [[Afrika|Afrike i Evrope iz 1395]]
Mansa Musa je bio kralj (ili Mansa) koji je vladao Malijem između 1312 i 1337. Zapamćen je po njegovom bajkovitom hadždžu i po brojnim stipendijama koje je podijelio.
Biografija
Mansa Musa je bio pranećak osnivača Imperije Mali, Sundiata Keita, i vladao je Malijem u doba dok je u njemu bilo gotovo pola svjetskog zlata. Musa je bio prosvjećeni musliman. Veliku pažnju je poklanjao školovanju muslimana, pa su se od njegovih stipendija školovali učenici iz čitavog muslimanskog svijeta na Univerzitetu Sankore u Timbuktuu.
Risovača
Otkriće
Nalazište je otkriveno oko 1938. godine kada je kamenolom na lokaciji počeo s radom, ali veličina i važnost nisu prepoznati sve do 1950. godine kada je stari kamenolom ponovno otvoren. U isto vrijeme, na lokalitetu je nanesena nepopravljiva šteta i prije nego što su počela znanstvena iskopavanja, jer se ulazni dio od 20 m urušio, uništivši najbogatiji kulturni sloj.
Mansa Musa
Biografija
Kada je prošao kroz Kairo u julu 1324, sa preko 500 robova i kamila prepunih zlata koje je podijelio i potrošio, svijet je potresla tolika inflacija da je bilo potrebno preko 10 godina da se oporavi. Prema arapskom historičaru al-Umariju, Musa je bio toliko plemenit da je ostao bez novca, pa je uzeo kredit kako bi se mogao vratiti kući.
Upravni akt
Karakteristike
Osnovne karatkteristike upravnog akta su
Risovača
Istraživanje
Dubina pećine je otprilike 187 m, a njene dvorane prekrivene su mineralima raznih oblika i boja. Obrađeno kremeno oruđe i koštani artefakti prahistorijskog ljudskog porijekla otkriveni su u sedimentima u dubini od 1 do 1,75 m. Ovi skupovi artefakata pripisuju se neandertalcima tijekom kraja srednjeg paleolitika. Fosilni ostaci neandertalaca do sada nisu pronađeni tijekom iskapanja jer su svi slojevi koji su mogli sadržavati ostatke već uništeni i uklonjeni tijekom ranijih vađenja kamena.
Mansa Musa
Biografija
Musin hadždž, i posebno njegovo zlato, izazvalo je pažnju cijelog svijeta, i islamskog i kršćanskog.
Upravni akt
Obilježja
Da bi neki akt bio upravni akt mora sadržavati sljedeća obilježja
Risovača
Risovački čovjek
Procjenjuje se da su neandertalci naselili pećinu u razdoblju od 35.000 do 50.000 godina i da je jedna od do sada pet pećina na Balkanu u kojima su živjeli neandertalci. Gavela je odmah na temelju ostataka materijalne kulture procijenio da su stanovnici bili savremenici Krapinskog čovjeka. Procjenjuje se da su stanovnici niskog rasta i čvrstog rasta, malo pogrbljeni i sposobni za izradu oruđa od kamenja i životinjskih kostiju: bodeža, kamenih bradala i kamenom naslaganog noža. Neki od tih alata koristili su se za borbu sa životinjama koje su lutale stepama oko pećine u završnoj fazi ledenog doba.
Zaštita
Pećina Risovača je 1983. godine proglašena nacionalnim arheološkim lokalitetom od velike važnosti i stavljena pod pravnu zaštitu Republike Srbije. Pećina ostaje utočište za nekoliko ugroženih i zaštićenih vrsta šišmiša.
Turizam
Pećina je otvorena za turiste 1987. U pećini je bio izložen skulpturalni kompleks koji predstavlja neandertalsku porodicu oko kamina. Sa 24.000 posjetitelja u 2016. bila je treća najposjećenija pećina u Srbiji.
Rijeka (Trnovo, FBiH)
Rijeka je naseljeno mjesto u općini Trnovo, Bosna i Hercegovina.
Agni
mini|250px|Agni, bog vatre.
Agni (sanskrit: अग्नि agni - vatra, oganj) je prema hinduističkoj mitologiji Bog Vatre, sin Neba i Zemlje. Ovo božanstvo svoje porijeklo vuče još iz pra-Vedske kulture. Prema predanju, Agni je nepobjedivi ratnik, glasnik bogova, vječno mlad i besmrtan. Kao glasnik bogova on prima ponuđene žrtve, predstavlja snagu svjetlosti i njegova je toplota koja se stvara tokom izvođenja vježbi joge.
Za sanskritsku riječ za vatru, agni, vezuju se i latinska riječ ignis, nalazi se u korijenu engleske riječi ignite, na ruskom je to огонь (ogon), na poljskom "ogień", litvanskom ugnis...
Agni i njegova značenja
Agni je jedno od najvažnijih vedskih božanstava. Preuzet je u hinduistički panteon bogova u punoj snazi i sjaju ne gubeći ništa od svoje važnosti. U Rgvedi je jedan od vrhovnih bogova, uz Vajua i Surju, vladare zraka i nebesa. Manifestuje se u tri forme: Vatra, Munja i Sunce. Vatra koju personifikuje Agni ima trojaku vrijednost:
Agnijeva najčešća i najvažnija manifestacija je "vatra koja gori na žrtvenom oltaru"; Agni u ovoj manifestaciji spaljuje demone koji prijete uništenjem žrtvenih ponuda, posrednik je između bogova i ljudi a svećenici uz njegovu pomoć bolje razumiju i shvataju "onaj svijet" i "onostrano". Agni je i sveprisutna "univerzalna vatra", koja se u čovjeku javlja u obliku toplote probave, duševnih nemira i žarkih misli.
Veoma je zanimljiv hinduistički pokušaj davanja objašnjenja za različite pojave i ono skriveno, nevidljivo ljudskom oku, kroz božanstva, njihove međusobne odnose i božanske moći. U tim pokušajima, pored izražene mašte, pokazuje se i smjelost i često izrazito filozofsko promatranje svijeta i čovjeka te razumijevanje i pronicljiv uvid u prirodne fenomene, biološke procese i sam ljudski um.
Opis
U likovnim primjerima Agniju je dat oblik muškarca crvene boje, sa dvije glave, četiri ruke i tri noge. Njegove su oči crne a iz usta mu iskaču vatreni plamenovi. Agni jaše na ovnu i kao takav je osnova za istoimeni zodijački/horoskopski znak (Ovan, iz grupe "vatrenih znakova"). U rukama drži sredstva za razbuktavanje vatre i kašiku kojom uzima ponude.
U nekim drugim prikazima Agnija vidimo sa sedam jezika kojim liže žrtvene ponude te kosom sačinjenom od samog ognja, zlatnog tijela, moćnih zuba i hiljadu očiju i hiljadu rogova. Vozi se u kočiji koju vuku vatreni konji (nekad koze i rjeđe papagaji). Od atributa nosi sjekiru, baklju, molitvene brojanice i plamteće koplje.
Agnijeva imena
Kao i ostala hunduističke božanstva i Agni je imao više imena. Neka od njih su:
IC 8
IC 8 (također poznat kao MCG -1-1-76 i PGC 1234) je spiralna galaksija koja je udaljena oko 276 miliona sg od Zemlje i nalazi se u sazviježđu Ribe. Najveći prečnik je 0,80 (64 hiljade sg) a najmanji 0,4 uglovnih minuta (32 hiljade sg). Prvo otkriće je napravio Truman Henry Safford 23. septembra 1867. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Samoubistvo
mini|Samoubistvo Lukrecije Samoubistvo ili suicid, od latinskog sui caedere što znači ubiti se, predstavlja čin svjesnog i namjernog oduzimanja života samom sebi. Mentalni poremećaji (uključujući depresiju, bipolarni poremećaj, šizofreniju, poremećaje ličnosti, anksiozne poremećaje), fizički poremećaji (kao što je sindrom hroničnog umora) i zloupotreba supstanci (uključujući alkoholizam i upotrebu i odvikavanje od benzodiazepina) su faktori rizika. Neka samoubistva su impulzivna djela zbog stresa (kao što su finansijske ili akademske poteškoće), problema u vezi (kao što su raskidi ili razvodi) ili uznemiravanja i maltretiranja. Oni koji su ranije pokušali samoubistvo su pod većim rizikom za buduće pokušaje. Učinkoviti napori na prevenciji samoubistva uključuju ograničavanje pristupa metodama samoubistva kao što su vatreno oružje, droga i otrovi; liječenje mentalnih poremećaja i zloupotrebe supstanci; pažljivo medijsko izvještavanje o samoubistvu; i poboljšanje ekonomskih uslova.
Najčešći metod samoubistva razlikuje se od zemlje do zemlje i djelimično je povezan sa dostupnošću efikasnih sredstava. Uobičajene metode samoubistva uključuju vješanje, trovanje pesticidima i vatreno oružje. Samoubistva su rezultirala sa 828.000 smrtnih slučajeva širom svijeta u 2015. godini, što je povećanje u odnosu na 712.000 smrtnih slučajeva 1990. godine. Ovo samoubistvo čini 10. vodećim uzrokom smrti u svijetu.
Otprilike 1,5% svih smrtnih slučajeva u svijetu je samoubistvo. U datoj godini, to je otprilike 12 na 100.000 ljudi. Stope samoubistava su generalno veće među muškarcima nego ženama, i kreću se od 1,5 puta više u zemljama u razvoju do 3,5 puta više u razvijenom svijetu. Samoubistvo je općenito najčešće među osobama starijim od 70 godina; međutim, u određenim zemljama, osobe između 15 i 30 godina su u najvećem riziku. Evropa je imala najveću stopu samoubistava po regionima 2015. godine. Procjenjuje se da se svake godine dogodi 10 do 20 miliona nefatalnih pokušaja samoubistva. Pokušaji samoubistva koji nisu fatalni mogu dovesti do ozljeda i dugotrajnih invaliditeta. U zapadnom svijetu, pokušaji su češći među mladim ljudima i ženama.
Litvanija je na prvom mjestu po broju samoubistava muškaraca (nakon nje su Rusija, Letonija, Estonija i Bjelorusija), a što se tiče žena na prvom mjestu je Šri Lanka (zatim Mađarska, Estonija, Letonija i Litvanija). Najnižu stopu samoubistava (na 100.000 osoba) u svijetu imaju Grčka (6), Italija (10), Malta (7).
Najviše se samoubistava učini na proljeće, a najkritičniji su april, maj i juni.
U svijetu se svakih 40 sekundi dogodi samoubistvo, godišnje u prosjeku milion ljudi i to najčešće muškarci u šezdesetim godinama iako je zabilježen i porast samoubistava među mlađim muškarcima u dobi od 15 do 29 godina.
Mogući uzroci
Kod osobe koja je sklona počiniti samoubistvo otkriveno je da u mozgu ima manje neurona u dijelu mozga koji se nalazi iznad očiju, a i pokazuje se manjak transportera za serotonin. Neuroni jednog dijela mozga imaju više enzima koji prave serotonin i pokušavaju ga nadoknaditi. Serotonin je neurotransmiter koji djeluje na ćelije koje reguliraju spavanje, pamćenje, impulsivno ponašanje i oni s manjkom serotonina skloniji su depresiji, naglim odlukama i teže se suočavaju s problematičnim situacijama.
Emocionalne promjene poput smrti partnera, raskida veze ili gubitka imovine su vrlo stresne situacije i ukoliko osoba smatra da je problem prevelik da bi ga se riješilo stvara se beznađe, koje ako predugo potraje doprinosi razvijanju suicidalnih misli i ponašanja. Iznenadne promjene u ponašanju također su znaci upozorenja, jer većina ljudi želi imati kontrolu nad onim što čine, a ukoliko to ne mogu i takvo stanje potraje nastaje kriza. Može se javiti i najprije želja za samoozljeđivanjem, nebrigom za zdravlje, ukoliko se osoba izolira, ili najednom pronađe prijatelje koji imaju inače drugačije standarde od nje same. Dugoročno stanja poput tuge, apatije, beznađa (su prisutne kod 65% samoubica), nesanice, promjene raspoloženja, strahovi, prehrambeni poremećaji i razni oblici anksioznosti (prisutni kod 30% samoubica) potiču suicidalne misli, kao i dijagnosticirane teške, neizlječive ili smrtonosne bolesti. Neprimjerene reakcije okoline prema samoubicama, kod onih koji imaju suicidalne primisli samo stvaraju osjećaj da se zapravo nemaju kome obratiti niti na koga osloniti. U svakom slučaju samoubica je trpio neizdrživu bol, patnju, bila ona duševna ili tjelesna. Depresija uzrokuje snažnu, nepopustljivu i dugotrajnu bol, koja gura pogođenu osobu prema bilo čemu što bi tu bol moglo ukloniti, a ponekad kada se ne otvori niti jedan drugi mogući izlaz, jedino preostaje put u smrt.
Depresivna osoba svakodnevno i cijeli dan osjeća tešku tjeskobu, strah, tugu, koji mogu potrajati, danima, mjesecima, pa i godinama. Duševna bol je medicinski dokaziva i depresivnoj osobi ne pomaže snaga volje i dobre želje. Depresija je biološka bolest koja se mora liječiti medicinskim metodama. Najgore metode samoliječenja depresije su uz pomoć alkohola ili droga.
Demografija Šekovića
Po popisu stanovništva iz 1991. godine, općina Šekovići imala je 9.629 stanovnika, raspoređenih u 34 naselja.
Popis 1991.
ukupno: 9.629
Popis 1981.
ukupno: 10.356
Nacionalni sastav po naseljenim mjestima, 1991.
Apsolutna etnička većina:
Antonov An-124
mini|An-124 Antonov An-124-Ruslan jedan je od najvećih čisto teretni aviona na svijetu. Vrlo je sličan američkom Lockheed C-5 Galaxy. Prvi prototip je poletio 26. decembra 1982. godine. Godišnje Antonov proizvodi između 8 i 10 aviona ovog tipa. NATO kod ovog aviona je Kondor. Njegov nasljednik kao najveći avion u upotrebi je Antonov An-225 Mrija.
Razborca
Razborca je naseljeno mjesto u sastavu općine Mislinja, regija Koruška, Slovenija.
Historija
Do teritorijalne reorganizacije u Sloveniji nalazila se u sastavu stare općine Slovenj Gradec.
Stanovništvo
Na popisu stanovništva 2011. godine, Razborca je imala 111 stanovnika.
Carl Lewis
Carl Lewis nekadašnji je američki atletičar. U izboru MOK-a proglašen najvećim atletičarem 20. vijeka, u anketi renomiranog američkog sportskog magazina Sports Illustrated proglašen je najvećim olimpijcem 20. vijeka, a, po mišljenju mnogih, i najveći je sportist svih vremena.
Rođen je 1. jula 1961. u Birminghamu (Alabama) kao Carlton Frederick Lewis. Američki superatletičar, osvajač 9 zlatnih i jedne srebrne olimpijske medalje na olimpijskim igrama 1984, 1988, 1992 i 1996 (Los Angeles, Seoul, Barcelona i Atlanta) te osmostruki svjetski prvak u atletici od 1983. do 1993, i to kad su se svjetska prvenstva održavala svake četiri godine, a ne svake dvije, kao danas. Carl Lewis, sportski fenomen, koji će se teško ponoviti, ujedinio je u svojim uspjesima podvige više vrhunskih atletičara. Ponovio je podvig koji je prije njega ostvario Paavo Nurmi, osvojivši 9 zlatnih olimpijskih medalja, zatim podvig Jesseja Owensa iz Berlina 1936, pobijedivši na 100 m, 200 m, u skoku u dalj i štafeti 4 x 100 m, a ponovio je i podvig svog zemljaka, Ala Oertera, koji je pobijedio na četirima Olimpijskim igrama (od 1956. do 1968. u bacanju diska), pobijedivši također na četirima Olimpijskim igrama u skoku u dalj. Pritom treba napomenuti da niko prije ni poslije njega nije u skoku u dalj pobijedio čak ni dva puta.
Također treba istaći da se Lewis kvalificirao i za Olimpijske igre u Moskvi 1980 (kao 19-godišnjak), u štafeti 4 x 100 m i u skoku u dalj, ali je to izostalo zbog bojkota, čime mu je, najvjerovatnije, uskraćena najmanje jedna sigurna zlatna medalja – u štafeti. Nalazi se na diobi 2. mjesta po broju zlatnih olimpijskih medalja s Larisom Latinjinom (gimnastika), Paavom Nurmijem (atletika) i Markom Spitzem (plivanje), a iza Michaela Phelpsa (također plivanje).
Zanimljivosti
Na prvenstvu SAD-a u Indianapolisu 1982. skočio je u dalj gotovo nevjerovatnih 9,14 m, što bi ostao vječni svjetski rekord da se sudije nisu uplašile međunarodne nevjerice, pa su mu solomonski dosudile minimalan prestup.
Andrew Lloyd Webber
Andrew Lloyd Webber najpoznatiji je britanski filmski producent mjuzikla. Među njegova poznatija djela spadaju Isus Krist superstar, Evita, Mačke, Fantom u operi.
Rusko-turski rat (1676–1681)
Rusko-turski rat (1676.-1681. godine), je rat između Rusije i Osmanskog carstva, uzrokovan širenjem osmanske agresije u drugoj polovini 17. vijeka. Poslje zauzeća regije Podolia u Poljsko-Turskom ratu (1672.-1676. godine),osmanska vlast je nastojala proširiti svoju vlast na desne granice Ukraine, uz podršku vazala (od 1669. godine) hetmana Petra Dorošenka. Pismo, koje je propagiralo tursku politiku, izazvalo je nezadovoljstvo mnogih ukrainskih kozaka, koji su izabrali Ivana Samoilovića (hetmana lijeve granice Ukraine), kao jedinog hetmana čitave Ukraine u 1674. godine.
Dorošenko je odlučio da uzvrati udarac, te je 1676. godine njegova armija od 12.000 ljudi okupirala grad Čigirin, računajuči, da će im se tursko-tatarska vojska pridružiti. Međutim, Ruske i Ukrainske snage, pod komandom Samoilovića i Grigorija Romodanovskog, su opkolile Čigirin i primorali Došenka na predaju. Ostavljajući garnizon u Čigirinu, Ruske i Ukrainske vojske su se povukle na lijevu obalu rijeke Dnjepar. Turkski sultan odredio je Jurija Kmelnitskog, hetmana desne granice Ukraine, koji je u to vrijeme bio sultanov zarobljenik. U julu 1677. godine, sultan je naredio njegovoj armiji (120.000 ljudi), pod komandom Ibrahima Paše, da krene prema Čigirinu.
U julu 1678. godine, turska armija (sa približno 200.000 ljudi) velikog vezira Kara Mustafe je ponovo okupirala Čigirin. Ruske i Ukrainske armije (120.000 ljudi) su se probile kroz turske odbrambene snage, međutim, Turci su već uspjeli okupirati Čigirin 11. augusta. Ruska armija se povukla preko Dnjepra, protjeravši potučenu tursku armiju, koja ih je napokon ostavila na miru.
Od 1679.-1680. godine, Rusi su odbijali napade krimskih Tatara, te su potpisali Bakčisarajski mirovni ugovor 3. januara 1681. godine, koji je uspustavio Rusko-Turksku granicu dolinom Dnjepra.
Tugra
mini|desno|300px|Tugra [[Osmanlijsko Carstvo|osmanlijskog sultana Mahmuda II. Ona znači: Mahmud han, sin Abdülhamidov, zauvjek pobjednik. Ispisano je: - <font size="large"><font color="#000099">خان <font color="#009900">بن <font color="#999900">عبدالحميد <font color="#990099">دائماً ]] Tugra je kaligrafski amblem ili potpis sultana Osmanlijskog Carstva koji se nalazio na svim zvaničnim dokumentima i prepiscima. Također je bila urezana na njegov pečat i utisnuta na novčiće iskovane tokom njegove vladavine. Tugra bi bila oblikovana početkom sultanove vladavine i dvorski kaligraf bi je iscrtavao na pisane dokumente. Prva tugra je pripadala sultanu Orhanu I (vl. 1324-1359), drugom vladaru Osmanlijskog Carstva. Ona se zatim razvijala i dostigla klasičan oblik tugrom sultana Sulejmana Veličanstvenog (vl. 1520-1566). Tugre su imale sličnu funkciju kao kartuš u starom Egiptu. Svaki osmanlijski sultan je imao sopstvenu tugru.
Vizualni elementi tugre
mini|lijevo|200px|Vizualni elementi tugre Tugra ima karakterističnu formu: dvije petlje na lijevoj strani, tri okomite crte u sredini, odozdo ispis u vidu stoga i dva produžetka sa desne strane. Svaki element ima svojstveno značenje, a zajedno čine oblik koji se lako prepoznaje kao tugra.
Sultanovo ime se ispisuje u donjem dijelu, koji se zove sere. U prvom periodu ovo je moglo biti jednostavno kao “Orhan, sin Osmanov” u prvoj tugri iz 1326. U slijedećim periodima imenu nosioca i njegovog oca se dodaju i počasne titule i molitve.
Petlje na lijevoj strani tugre se zovu beyze, od arapske riječi za jaje. Neka tumačenja tvrde da su beyze predstavljale dva mora nad kojima su vladali sultani: spoljna, veća, petlja za Sredozemno more i unutrašnja, manja, za Crno more.
Okomite crte na vrhu tugre se zovu tug, tj. “motka za zastavu”. Tri tuga označavaju nezavisnost. Linije S-oblika koje prelaze preko tugova se zovu zülfe i one, uz vrhove tugova koji također gledaju udesno, označavaju da vjetrovi pušu sa istoka na zapad, što je tradicionalan pravac kretanja Osmanlija.
Crte na desnoj strani tugre se zovu hancere i označavaju mač (handžar), simbol vlasti, moći i snage.
NGC 3401
NGC 3401 je nepostojeći astronomski objekat naveden u Novom općem katalogu koji je opisan da se nalazi u sazviježđu Sekstant. Ovaj objekat je zapisao John Frederick William Herschel 13. aprila 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Golda Meir
Golda Meir (rođena Golda Mabovitch; Kijev, 3. maj 1898 – Jerusalem, 8. decembar 1978) bila je izraelska političarka i 4. premijerka Izraela.
Grb Turske
mini|desno|200px|Grb Turske Grb Turske, iako neslužbeni državni simbol Turske proistekao iz nacionalne zastave, koristi se de facto kao nacionalni grb i nalazi se između ostalog na pasošu Turske, ličnoj karti i drugim državnim dokumentima.
Golda Meir
U ranoj je mladosti emigrirala u Sjedinjene Američke Države, gdje je završila učiteljsku školu. Udana Meyerson, nakon razvoda 1956. promijenila je ime u hebrejsko Meir. Zajedno sa suprugom 1921. otišla je u Palestinu, gdje je postala aktivna u cionističkom pokretu. Tokom tridesetih i četrdesetih godina djelovala je u raznim cionističkim organizacijama u Palestini te u Evropi i Sjedinjenim Američkim Državama. Jedna je od potpisnika dokumenta kojim je 1948. godine proglašena država Izrael. Meir je 1949. izabrana u Knesset, a iste godine ulazi u vladu kao ministrica rada i socijalne skrbi. Godine 1956. postala je ministrica vanjskih poslova i na tom mjestu je ostala do 1966. Služila je na mjestu glavnog tajnika stranke Mapai, odnosno Ujedinjene laburističke stranke, da bi 1969. naslijedila Levija Eshkola na položaju premijera. Premijerka je bila do 1974. godine, kada je dala ostavku zbog optužbi za nepripremljenost zemlje tokom Yom Kipurskog rata. Umrla je 1978. od leukemije.
Grb Turske
Zvijezda i polumjesec, kao trenutni grb Turske su preuzeti sa zastave Osmanlijskog carstva iz 19. vijeka a status de facto nacionalnog grba su stekli nakon ukidanja osmanlijskog grba 1922. godine. Korišten je na nacionalnim ličnim kartama tokom 1930tih (sa kracima polumjeseca okrenutim ulijevo umjesto trenutno korištene orijentacije udesno).
Grb je jednostavnog heraldičkog dizajna. Sastoji se od crvenog ovala na kojem se nalaze vertikalno postavljeni polumjesec i zvijezda s turske zastave, koje okružuje zvanični naziv države na turskom. Grb podsjeća na neke stare grbove iz perioda osmanlijskog carstva.
Bijeli polumjesec i zvijezda unutar kružnice
Grb, koji je ustvari isječak u obliku kružnice sa turske zastave (u nekoliko sličnih varijanti) je jedna od varijanti grba Turske koji koriste neka ministarsta i vladine institucije, Velika narodna skupština Turske kao i neki sportski timovi i sportisti. Takođe se koristio i na starim turskim ličnim kartama.
Grb Ministarstva vanjskih poslova
Ministarstvo vanjskih poslova Turske često koristi grb ovalnog oblika, crvene podloge optočene zlatnom bojom i simbolom Republike Turske (polumjesec i zvijezda) također zlatne boje, smještenih u centru podloge. Ovalni oblik ovog grba potiče još iz 19. vijeka. Mjesec i zvijezda na grbu su u vertikalnom nizu, tako da se zvijezda nalazi iznad polumjeseca. Ova varijanta grba, uz natpis  'Türkiye Cumhuriyeti Büyükelçiliği što bi u prijevodu na bosanski jezik doslovno značilo  Ambasada Republike Turske, se nalazi na turskim ambasadama.
Predsjednički pečat
Pečat predsjednika Turske je kružnog oblika, crvene podloge sa 16 petokrakih zvijezda zlatne boje raspoređenih ravnomjerno po obodu grba sa velikom zvijezdom, sa 16 krakova različite dužine, također zlatne boje koja se nalazi u centru podloge grba. Zvijezde raspoređene po obimu grba simboliziraju 16 velikih turskih carstava. Izgled i upotreba grba regulirana je zakonom.
Mrežnjača
mini|desno|300px|Položaj mrežnjače u ljudskom oku: oznaka 14 Mrežnjača je unutrašnja ovojnica oka. Smještena je na stražnjem dijelu očne jabučice i njen je najvažniji dio. Sadrži vidne ćelije, štapiće i čunjiće koji pomažu u prepoznavanju svjetla i raspoznavanju boja. Povezane su sa živčanim vlaknima koja se udružuju u vidni nerv.
Građa i funkcija
Fiziologija mrežnjače ispoljava veliku raznolikost u životinjskom carstvu, što se objašnjava različitim funkcijama koje mora obaviti. Ali se odavno zna da sve varijante slijede slične modele organizacije. Obično se, međutim, opisuje oko primata, najčešće ljudsko.
Mrežnjača se sastoji od naslaganih slojeva u radijalnom pravcu (od površine mrežnjče na stražnjem dijelu oka): mini|center|500px|Struktura mrežnjače Lijevoː Ulaz svjetlosnih zrakaː Sasvim desnoː gore čepići – dolje štapići
Mrežnjača je, s druge strane, ima dvostruku arhitektonsku organizaciju: kružnu i i tangentnu.
Radijalna mreža
U zavisnosti od intenziteta svjetlosti, bit će angažitrane tri djelomično različite, kako bi se osigurao prijenos fotona svjetla na receptore, a prijenos akcijskih potencijala sa ganglijskih ćelija.
receptora, a prijenos akcionih potencijala od strane ganglijskih ćelija. čepići → bipolne ćelije ON/OFF → Ganglijske ćelije ON/OFF.
Na hiperpolarizirani čepić i štapić glutamat u manjim količinama. To dovodi do postupnog aktiviranja ćelije u ON bipolnom centru i dipolne inaktivacije bipolarnih ćelija u OFF centru. Ovi suprotno bipolarni odgovori se objašnjavaju činjenicom da su oni ispoljavaju na njihovoj površini raznih glutamat receptora (GLU): bipolni ON imaju metabotropne receptore Glu u kombinaciji sa G proteinom (mGluR6 ); OFF bipolne ćelije ispoljavaju ionotropne receptore (AMPA, kainatne). Recptori mGluR6 zatvorili Na+ kanali na taj način hiperpolariziraju ćelije. Ali, ovdje smanjenje glutamata izaziva suprotnu dipolnu aktivaciju.
Spisak naseljenih mjesta u općini Šekovići
Opći podaci
Šekovići su naselje i općina koja se nalazi u sjeveroistočnom dijelu Bosne i Hercegovine. Naseljena mjesta u općini Šekovići, po popisu stanovništva iz 2013. (ukupno 38) su:
Mrežnjača
Radijalna mreža
mini|300px| Štapići u skotoptičnom gledanju
Štapići se sastoji 4 sinapsne veze sa dvije jakde konvergencijske poente: 20 do 50 štapića konvergiraju na svakoj bipolnoj ćelija štapića (CBB) i od 20 do 25 CBB približava svakoj amakrinoj ćeliji AII. Sve u svemu, signale od najmanje hiljadu štapića konvergiraju u jednu ćeliju gangliona. . Osim toga, štpići mogu odgovoriti na stimulaciju jednog fotona, a potrebno je najmanje stotinu da bi se dobio odgovor iz čepića. Ova organizacija značajno povećava amplitude signala i osigurava dobru osjetljivost pri slabom osvjetljenju.
Prostorna sumacija
thumb|300px|desno|On-centri i off-centri u mrežnici Za razliku, od fotografske kamere, mrežnjača nešalje sliku jednostavno u mozak. Ona je prostorno kodira, kako bi stala u ograničeni kapacitet vidnog nerva. Kompresija je potrebna zato što postoji 100 puta više fotoreceptorskih od ganglijskih ćelija i što uklanja korelaciju dolaznih slika. Kao štio je gore naglašeno, postoje dvije vrste centara koje okružuju strukture u mrežnjači: ON i OFF centri. ON centri imaju pozitivno podraženi centar i negativno podraženu okolinu, dok su OFF centri suprotno usmjereni. Pozitivno se podraživanje zove ‘’’ekscitacija, a negativno: ‘’inhibicija. Ovi centri nisu fizički da bi se mogli vidjeti bojenjem uzoraka tkiva ili ispitivanjem anatomije. Oni su centri logičke strukture (tj. matematički sažetak) u tom smislu da ovise o jačini veze između bipolnih i ganglijskih stanica. Smatra se da je snaga veze između ćelija uvjetovana brojem i vrstom ionskih kanala ugrađenih u sinapse između ganglijskih i bipolnih ćelija.
Periferne strukture su matematički ekvivalent algoritama rubne detekcije koje koriste računarni programeri kako bi izdvojili ili pojačali rubove na digitalnoj fotografiji. Tako I mrežnjača poboljšava detekcijeu rubova objekata unutar svog vidnog polja. Primjerice, na slici psa, mačke i kuće, rubovi tih objekata sadrže najviše informacija. Za više funkcije mozga (ili računara) izdvajanje i klasificiranje tih posmatranih predmeta, neophodno je da mrežnjača najprije diferencira različite objekate ukupnog prizora.